  Туспуктэм: vk.com (Министерство по физической культуре и спорту УР) Наталия Сильвестрова 22-тӥ толшоре Краснодар улосвылысь Архипо-Осиповка гуртын велокроссъя Россилэн чемпионатэз но первенствоез йылпумъяськиз. Удмуртилэн сборноез командаослэн огъя зачётазы нырысетӥ инты басьтӥз но валтӥсь кузьымез – велосипедъёс – утӥз. Со сярысь элькунысь физкультурая но спортъя министерство «ВКонтакте» мерлыко вотэсысь нимлыко огиназ ивортӥз. Анна Миролюбова маунтинбайк-велокроссъя ӵошатсконын кыкетӥ вуиз. Пиос пӧлын Иван Лужбин ныльылетӥ инты басьтӥз, Павел Балобанов – куатетӥ. 17-18 аресъем спортсменъёс пӧлын Анастасия Бонадыков зарни медаль утӥз. Со категориын ик Михаил Белокрылов кыкетӥ луиз. Кыксы ик та ӵошатсконъёсын Россиысь спортъя мастер луон понна куронёсты быдэстӥзы. Тодэ вайытом, Удмуртиысь суй-пыдзыя сӧсыр 15 спортсменъёс куасэн бызьылонъя но биатлонъя Росси ӵошатсконъёсы мынӥзы. Тегъёс: Удмуртия Спорт велоспорт  